
Linnavara mahakandmine
1. Asjaolud ja menetluse käik

Narva linna Sotsiaalabiamet taotleb vara mahakandmist oma bilansist. Mahakantav vara on Narva Sotsiaaltöökeskuse kasutuses olev pesumasin. Pesumasina mudel on Astra SM14E22, soetamise kuupäev 09.09.2005, inventarinumber 4003/1, soetamismaksumus 2 656,67 eurot, amortisatsiooninorm 20%, kulum 100%.
Vastavalt OÜ Sipelgas Maurinte poolt 25.06.2015 koostatud ekspertiisiaktile nr 25615-1 on pesumasina elektronplokk ja mootor rikkis. Pesumasina remont ei ole võimalik.
Küsimus arutati Narva Linnavalitsuse linnavarakomisjoni 16.09.2015 istungil (protokoll nr 11). Otsustati rahuldada Narva linna Sotsiaalabiameti vara bilansist mahakandmise taotlus.

2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. Otsus

3.1 Tunnistada Narva Sotsiaaltöökeskuse kasutuses olev vara kõlbmatuks:

· pesumasin, mudel Astra SM14E22, soetamise kuupäev 09.09.2005, inventarinumber 4003/1, soetamismaksumus 2 656,67 eurot, amortisatsiooninorm 20%, kulum 100%.
3.2 Kanda punktis 3.1 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

